kardosdrur/scandi-wiki huggingface dataset:
Nikolaj Frobenius

Nikolaj Frobenius (født 29. september 1965 i Oslo) er en norsk forfatter. Han debuterede i 1986 med prosatekstsamlingen Virvl. Frobenius er uddannet ved London Institute of Screenwriting, han har skrevet flere filmmanuskripter og arbejder siden 2005 som filmkonsulent for Norsk filmfond.

Frobenius har tidligere været redaktør for litteraturtidsskriftet Vinduet. Hans roman Latours katalog er oversat til en række sprog.

Frobenius udgav i 2004 romanen Teori og praksis, som han kaldte en løgnagtig selvbiografi om opvækst på Rykkinn.

Bibliografi 
 1986: Virvl (prosatekster)
 1989: Den unge Villiam Oxenstiernes lysende kjærlighet
 1991: Helvetesfabel
 1996: Latours katalog
 1997: Insomnia (filmmanus)
 1999: Den sjenerte pornografen
 2001: Øyenstikker (filmmanus med Marius Holst)
 2001: Andre steder
 2003: Det aller minste
 2004: Teori og praksis
 2005: En folkefiende Spillefilm basert på Ibsens drama
 2007: Herlige nederlag : artikler og intervjuer om litteratur og film
 2008: Jeg skal vise dere frykten (roman)

Eksterne henvisninger 
 

Romanforfattere fra Norge
Novelleforfattere fra Norge
Manuskriptforfattere fra Norge
Personer fra Oslo
Norsksprogede forfattere fra Norge
Sabinerindernes rov

Sabinerindernes rov er en episode i den legendariske tidlige historie om Rom fortalt af Livius og Plutark, hvor mænd fra Rom foretog en massebortførelse af unge kvinder fra andre byer i området (sabinere). Historien er blevet gengivet mange gange i kunsten især i renæssancen og post-renæssancen. Emnet var et passende eksempel på de gamle romeres udholdenhed og med muligheden for at gengive flere figurer og halvpåklædte kvinder i kamp.

Trivia 
 I MGM-musicalen fra 1954, Seven Brides for Seven Brothers, opmuntrer hovedpersonen Adam sine seks yngre brødre til at kidnappe de kvinder, de elsker, med henvisning til historien om sabinerinderne. All syv brødre bryder ud i sangen "Sobbin' Women" (Grædende kvinder) – deres udgave af "Sabine Women" – mens de forbereder sig på at kidnappe deres kommende hustruer.

Mytologi fra Romerriget
Dublin Lufthavn

Dublin Lufthavn (eng.: Dublin Airport, irsk: Aerfort Bhaile Átha, IATA-lufthavnskode: DUB, ICAO-lufthavnskode: EIDW) er den største lufthavn i Irland med over 23,2 millioner passagerer i 2007,, hvoraf omkring 22,3 millioner fløj fra eller til udenlandske destinationer. I 2013 var der 20,2 millioner passagerer.

Lufthavnen ligger cirka 10 km nord for Dublins centrum, og man kommer dertil fra byen med bil eller bus. En undergrundsjernbane har været planlagt, men er udskudt på ubestemt tid.

Dublin Lufthavn er den primære hub for det nationale luftfartsselskab Aer Lingus samt det store lavprisselskab Ryanair, mens det tredje store selskab CityJet har hovedkvarter i byen Swords, der ligger tæt på lufthavnen. Lufthavnen er også hjemsted for Norwegian Air International hovedkvarter. Der er følgende faste ruter til Danmark fra Dublin Lufthavn:
 Aer Lingus: København
 SAS: København

Referencer

Eksterne henvisninger 

 Lufthavnens hjemmeside 

Lufthavne i Irland
Lufthavn
Isdans

Isdans er en pardisciplin inden for kunstskøjteløb. Parret består af en mand og en kvinde, som udfører en dans på skøjter. I modsætning til almindeligt skøjteløb må der ikke se hop i isdans. Der konkurreres i kort dans og fri dans (tidligere obligatorisk dans og original dans i stedet for kort dans). Isdans har været på det olympiske program siden 1976.

Kunstskøjteløb
Roller derby

Roller derby er en kontaktsport opfundet i USA. Oprindeligt var det en form for sportsunderholdning, baseret på rulleskøjteløb på en oval bane. Tidligere var det en sport for både mænd og kvinder, men nu til dags er den hovedsageligt domineret af kvinder.

Roller derby for kvinder i Danmark
Der er pr. 2013 to kvindelige roller derbyhold i København: Copenhagen Roller Derby, kaldet Rollin Heartbreakers (A hold) og Kick Ass Cuties (B hold). Århus er base for Århus Derby Danes og i Aalborg regerer Combat Bullies. Odense er hjemsted for Odense Roller Girls, Roskilde har Vicious Valkyries og Svendborg har Howlin' Honeys. Info om de forskellige hold findes på Facebook under deres respektive sider. Optag i klubberne sker løbende.

Kvindelandsholdet - Team Denmark Roller Derby - deltog i VM i Dallas, USA fra 4. til 7. December 2014. Næste VM finder sted i 2017, og her stiller Danmark ligeledes med et hold. Holdet er sammensat af spillere fra klubber over hele landet.

Roller derby for mænd i Danmark
Det er pr. 2013 kun en enkelt roller derby-klub for mænd i Danmark. Klubben ligger i Århus og deler lokaler med Århus Derby Danes og huser både et lokalt hold, Aarhus Rolling' Menace, samt Danmarks nationalhold, Team Denmark. Klubben blev etableret i februar 2013 og er tilknytningsted for herre-roller derby-spillere fra hele landet, inklusiv København og Roskilde. Der findes to blandede hold af mænd og kvinder i Danmark,  i Aarhus og Odense.

Rulleskøjteløb
Kontaktsport
Det Naturvidenskabelige Fakultet (Syddansk Universitet)

Det Naturvidenskabelige Fakultet er et fakultet på Syddansk Universitet oprettet 1974 og har i dag forskning og uddannelse fordelt på fire institutter:
Biologisk Institut
 Institut for Biokemi og Molekylær Biologi
 Institut for Fysik, Kemi og Farmaci
 Institut for Matematik og Datalogi

Fakultetet er primært placeret på campus i Odense, men har derudover forskningsfaciliteter i Kerteminde og Svanninge Bakker.

I 2018 udgjorde det videnskabeligt personale 184 årsværk, teknisk-administrative personale 162 årsværk, som skulle betjene 1.390 studenterårsværk – heraf 142 ph.d.-studerende. Der var 307 bachelordimittender og 193 kandidatdimittender.

Fakultetets dekan er Marianne Holmer (professor i biologi).

Eksterne henvisninger 
 Fakultetets hjemmeside 

Naturvidenskabelige Fakultet, Det (Syddansk Universitet)
Kjeld Hansen (flertydig)

Kjeld Hansen, – der findes flere personer med dette navn:

 Kjeld Hansen (forfatter) – dansk journalist, forfatter og miljødebattør
 Kjeld Hansen (politiker) – dansk politiker og borgmester i Herlev Kommune
 Kjeld Hansen (maler) (1919-2012) – dansk maler
Diploma of Education

Diploma of Education (forkortes ofte DipEd) er en titel, der bruges i de angelsaksiske lande for en efteruddannelse i pædagogik. Idet den er postgraduat, altså bygger videre på en faglig grunduddannelse, bruges også formen P.G.Dip.Ed. – Post-Graduate Diploma of Education – og H.Dip.Ed. – Higher Diploma of Education.

I grove træk svarer Dip.Ed. til det danske pædagogikum, og det danske Undervisningsministerium angiver, at Dip.Ed. er den mest anvendelige og forståelige betegnelse for pædagogikum i internationale sammenhænge. 

Der findes ingen officiel dansk forkortelse; derfor anbefaler Undervisningsministeriet at bruge Dip.Ed. også i danske sammenhænge, når dette anses for formålstjenligt.

Eksempler 

 "Jens Hansen, cand.scient., Dip.Ed." i Danmark. 
 "Jens Hansen, M.Sc., Dip.Ed." i udlandet.

Videregående uddannelse
Dyrlægens natmad

Dyrlægens natmad er et stykke smørrebrød: en skive rugbrød smurt med fedt/smør med leverpostej og skiver af saltkød øverst. Det er pyntet med sky og løgringe.

Det har navn efter dyrlæge Sigurd Keilgaard, der var stamgæst i Oskar Davidsens smørrebrødsrestaurant. Keilgaard spiste angiveligt hver aften i restauranten. Keilgaard tilså  hestene i Cirkus Miehe og De Kongelige Stalde. Den oprindelige udgave var uden løgringe og karse.

Der er opstået en variant med skiver af spegepølse i stedet for saltkød. Den kaldes dyrlægens morgenmad. Den øvrige udformning er den samme.

Dyrlægens natmad er kaldt et legendarisk indslag i dansk gastronomisk smørrebrødstradition.

Henvisninger 

Smørrebrød
Rigsfyrste

En rigsfyrste (tysk Reichsfürst, latin princeps regni) var i Det tysk-romerske rige et adeligt statsoverhovede med personlig stemme (virilstemme) i rigsdagen. Rigsfyrstens territorium var rigsumiddelbart, dvs. ikke underlagt andre lensherrer end kejseren.

Det fandtes både gejstlige og verdslige rigsfyrster. De gejstlige fyrster omfattede fyrstærkebiskopper og fyrstbiskopper, men også enkelte rigsprælater blevet ophøjet til rigsfyrstestanden. Blandt de verdslige rigsfyrster var oprindelig kongen af Böhmen, rigets hertuger samt mark-, pfalz- og landgrever.

Både antallet af rigsfyrster og balancen mellem den gejstlige og den verdslige bænk varierede stærkt gennem rigets historie. Fyrstehuse kunne på den ene siden dø ud, forlade Det tysk-romerske rige eller blive mediatiseret af (dvs. lagt til) andre fyrstehuse. På den anden side blev nye statsoverhoveder ophævet til fyrstestanden, mens en del eksisterende fyrstehuse blev delt op i flere linjer.

Den følgende tabellen giver en oversigt over variationen i antallet af rigsfyrstedømmer:

Se også 
 Fyrste
 Kurfyrste
 Rigsgreve
 Rigsfriherre

Tysk-romerske rige
Adelige titler
Hvid diktam

 
Hvid diktam (Dictamnus albus) er en staude med en tuedannende, stiv og opret vækst. Hele rodsystemet er hvidt. Herfra stammer det botaniske navn albus = ”hvid”.

Beskrivelse 
Stænglerne er runde eller lidt furede i tværsnit, svagt behårede og let blåduggede. Bladene er spredstillede og uligefinnede med helrandede småblade. Begge bladsider er svagt hårede og grågrønne. Blomstringen sker i maj-juni, hvor man finder blomsterne siddende i endestillede klaser. De enkelte blomster er 5-tallige og svagt uregelmæssige med lysviolette eller rosa (sjældent: næsten hvide) kronblade. 

Frugterne er kapsler med fem rum og hårde frø. Når kapslerne er modne vil udtørring tvinge dem til at åbnes med et lille knald, som slynger frøene op til 5 m væk fra planten.

Rodnettet består af en kraftig, lodret rodstok, som er forlænget i en dybtgående pælerod med kraftige, ligeledes dybtgående siderødder. Fra rodstokken dannes der ganske korte sideskud. Hele rodsystemet er hvidt (deraf det botaniske navn albus = ”hvid”). 

Højde x bredde og årlig tilvækst: 0,60 x 0,30 m (60 x 30 cm/år).

Hjemsted 

Arten er udbredt i Mellemøsten, Kaukasus, Centralasien, Korea, Sibirien, Himalaya samt Syd- og Østeuropa. Den foretrækker voksesteder i fuld sol eller let skygge, hvor jorden er porøs og kalkrig, men næringsfattig. 

I Dyje dalen nær Ciiov i Tjekkiet vokser arten på kalkbjerge med sydhæld, hvor jordlaget er en tynd rendzina, sammen med bl.a. liguster, svalerod, bakkestilkaks, duneg, engsalvie, håret alant, jordstar, kirsebærkornel, opret galtetand, pibekvalkved, seglbladet hareøre, virgilasters, våradonis og ædelkortlæbe

Anvendelse 
Planten (og sorter af den) anvendes ofte i haverne, hvor den bruges som solitærstaude, i stenbede eller i kalkbunds- og steppebede.

Brændende busk 
Blomsterne har en duft, der kan beskrives som en blanding af vanilje og citron. De endnu umodne frugtstande afgiver en blanding af æteriske olier, der kan lugtes på lang afstand. I stille, varmt vejr kan dampene blive så koncentrerede omkring planten, at de kan antændes. Det har givet planten tilnavnet ”brændende busk”.

Note 

Flerårige urter
Haveplanter
Kalkbundsplanter
Diktam
Henrik Pedersen (matematiker)

Henrik Pedersen (født 6. september 1955 i København) er en dansk matematiker, professor og dekan for Det Tekniske Fakultet for IT og Design på Aalborg Universitet.   

Henrik Pedersen er uddannet cand. scient. fra Københavns Universitet 1980, tog gymnasiepædagogikum 1981 og tog 1985 doktorgraden ved Oxford University med støtte fra Royal Society. 1985 blev han adjunkt, 1988 lektor og 1997 professor ved Institut for Matematik og Datalogi, Odense Universitet (nu Syddansk Universitet). I perioden 2001 til 2006 var han dekan for Det Naturvidenskabelige og Tekniske Fakultet, og i perioden 2006 til 2015 var han dekan for Det Naturvidenskabelige Fakultet på Syddansk Universitet.  

1995 fik han Fyens Stiftstidendes Forskningspris og 1996 sit fakultets undervisningspris. 2. oktober 2009 blev han Ridder af Dannebrog.

Personer fra København
Videnskabsformidlere fra Danmark
Matematikere fra Danmark
Ansatte ved Syddansk Universitet
Riddere af Dannebrog
Faglitterære forfattere fra Danmark
Dansksprogede forfattere fra Danmark
VM for klubhold 2008

FIFA Club World Cup 2008 var en fodboldturnering, der blev afholdt 11. – 21. december i Japan. Det var femte gang, at FIFA afholdt World Cup for hold. I turneringen deltog vinderne af Champions League i de seks kontinentale fodboldforbund samt en repræsentant for værtslandet, idet Oceaniens (OFC) repræsentant spillede kvalifikationskamp mod værtslandets repræsentant om at indgå i den egentlige turnering. 

Vinder af turneringen blev storfavoritterne, UEFAs repræsentant fra Manchester United F.C., der i finalen besejrede CONMEBOLs repræsentant fra LDU Quito med 1-0.

Kvalificerede hold

Resultater 
Alle tidspunkter er lokal japansk tid.

Kvalifikationskamp

Kvartfinaler

Semifinaler

Slutkampe 
 Kamp om femtepladsen

 Kamp om tredjepladsen

 Finalekamp

Noter 

Fodbold i 2008
FIFA
VM for klubhold i fodbold
Jam skating

Jam skating er en kombination af dans og sport udført på rulleskøjter. Skøjtestilen har sine rødder i traditionel roller disco, men er blevet påvirket af breakdancing, gymnastik og moderne dans. Succesfulde jam skatere er dygtige til disse ting og evner at omsætte bevægelser herfra til skøjteløb

Rulleskøjteløb
Dans
Erythritol

Erythritol (E968 og Sukrin) er en naturlig polyol eller sukkeralkohol, der bruges som sukkererstatning enten alene eller i fødevarer. Erythritol er godkendt i USA, Japan, EU og andre steder i verden. Det forekommer naturligt i frugter og gærede fødevarer. Det produceres endvidere på basis af glukose ved en naturlig gæringsproces.

Erythritol er omkring 70% så sødt som almindeligt, hvidt sukker. Hvor andre sukkeralkoholer som xylitol, maltitol og sorbitol indeholder 2,4 kcal pr. gram – ca. 0,6 gange sukkers kalorieværdi – adskiller erythritol sig ved at indeholde 0 kcal/gram. 

Ved indtagelse påvirker det hverken blodsukkeret eller bidrager til karies. Erythritol optages allerede i tyndtarmen og udskilles uforandret i urinen, hvorfor det heller ikke forårsager fordøjelsesbesvær. Sukrin smager og knaser som almindeligt sukker. Spises det helt rent, føles det en smule anderledes på tungen, da det let opløses og smelter som f.eks. flormelis. 

Sødemidler
Sukkeralkoholer
Biologisk Institut (Syddansk Universitet)

Biologisk Institut er et institut under Det Naturvidenskabelige Fakultet på Syddansk Universitet, hvor man forsker og underviser i biologiske emner, fortrinsvis på organ-, organisme- og økosystemniveau. Siden sin oprettelse i 1973 har man koncentreret forskningen om den eksperimentelle biologi indenfor et mindre antal fagområder, som er opdelt i områderne "Miljøstress", "Lyd og Adfærd", samt "Akvatisk Økologi". Undervisningen er derimod betydelig bredere, og omfatter alle de grundlæggende biologiske discipliner. 

Dimittenderne har enten været eksperimentelle biologer eller biologer med kompetencer i formidling af naturvidenskabelig viden gennem moderne medier. Den nuværende studieordning tillader specialisering i en række kombinationer, herunder humanistiske og samfundsfaglige kompetencer.

Eksterne henvisninger 
Hjemmeside

Institutter ved Syddansk Universitet
Ovtrup Kirke (Morsø Kommune)

Ovtrup Kirke er en kirke i Ovtrup Sogn i Morsø Kommune. Kirken ligger højt med vid udsigt over Dragstrup Vig og Thy.

Dens kor og skib er i romansk stil fra 12-tallet. Tårnet er tilføjet i den sene Middelalder. I 1870 er våbenhuset kommet til.

I en gård ved siden af kirken er Morsø Traktormuseum blev indrettet.

Eksterne henvisninger 

 Ovtrup Kirke hos KortTilKirken.dk
 Outrup Kirke i bogværket Danmarks Kirker (udg. af Nationalmuseet)

Kirker i Morsø Kommune
Kirker i Aalborg Stift
Kirker i Viborg Amt
SCi Entertainment Group

SCi Entertainment Group PLC er et engelsk distributør af computerspil, der blandt andet ejer Eidos Interactive. Den 3. december 2008 skifter firmaet navn til Eidos PLC, og ændrer tilsvarende deres branding herefter. Eidos Interactive ejer blandt andet Crystal Dynamics og danske Io Interactive.

Eksterne kilder/henvisninger 
 Officielle hjemmeside

Computerspilsvirksomheder fra Storbritannien
Prælat

Prælat er betegnelsen i den romerskkatolske kirke for 
gejstlige, som har embeder med højere
jurisdiktion, f.eks. paven selv, kardinaler,
biskopper og ordensgeneraler, eller som nyder særlige
æresrettigheder, således en række embedsmænd i den romerske kurie. Navnet kommer fra latin, og betyder en person med Forrang.
For at opnå et prælatur  krævedes en særlig uddannelse.

Man bruger også betegnelsen prælatur i forbindelse med områder der styres af en prælat, men ikke er et selvstændig bispedømme.

Eksterne kilder/henvisninger 
 Salmonsens Leksikon på Projekt Runeberg

Kirkelige titler
Myren

Myren er en trebenet stol tegnet af den danske arkitekt Arne Jacobsen. Stolen blev designet, da Novo (det nuværende Novo Nordisk) havde brug for en stol til sin kantine, som kunne stables, og som var let at flytte rundt. Stolen er lavet af formspændt krydsfiner, med ben af rustfrit stål. Oprindeligt var det ikke tanken, at den skulle markedsføres over for private, for møbelfabrikken Fritz Hansen Møbler, der producerer den, mente, at der var "for lidt møbel" i den. Stolen blev tegnet med kun tre ben, men efter Arne Jacobsens død valgte Novos sikkerhedsafdeling en model med fire ben for at undgå vippeulykker. Om effektiviteten af produktionen har Arne Jacobsen sagt:
 
Til trods for at stolen blev designet i 1952 er den stadig i produktion i dag (2016) og populær verden over på grund af dens æstetiske og funktionelle værdier.

Reference

Eksterne henvisninger 

Møbler fra Danmark
Stole
Arne Jacobsen
Morsø Kommune

Morsø Kommune i Viborg Amt blev dannet ved kommunalreformen i 1970. Ved strukturreformen i 2007 forblev kommunens omfang uændret, men den kom under Region Nordjylland.

Kommunen omfatter øen Mors med Agerø i Limfjorden.

Byer

Kommunalreformen 
Nykøbing Mors havde været købstad, men det begreb mistede sin betydning ved kommunalreformen. 14 sognekommuner blev lagt sammen med Nykøbing Mors Købstad til Morsø Kommune:

Sogne 
Morsø Kommune bestod af følgende sogne:
 Alsted Sogn (Morsø Nørre Herred)
 Bjergby Sogn (Morsø Nørre Herred)
 Blidstrup Sogn (Morsø Sønder Herred)
 Dragstrup Sogn (Morsø Nørre Herred)
 Ejerslev Sogn (Morsø Nørre Herred)
 Elsø Sogn (Morsø Sønder Herred)
 Erslev Sogn (Morsø Nørre Herred)
 Flade Sogn (Morsø Nørre Herred)
 Frøslev Sogn (Morsø Sønder Herred)
 Galtrup Sogn (Morsø Nørre Herred)
 Hvidbjerg Sogn (Morsø Sønder Herred)
 Jørsby Sogn (Morsø Nørre Herred)
 Karby Sogn (Morsø Sønder Herred)
 Ljørslev Sogn (Morsø Sønder Herred)
 Lødderup Sogn (Morsø Sønder Herred)
 Mollerup Sogn (Morsø Sønder Herred)
 Nykøbing M Sogn (Morsø Sønder Herred)
 Ovtrup Sogn (Morsø Sønder Herred)
 Rakkeby Sogn (Morsø Sønder Herred)
 Redsted Sogn (Morsø Sønder Herred)
 Sejerslev Sogn (Morsø Nørre Herred)
 Skallerup Sogn (Morsø Nørre Herred)
 Solbjerg Sogn (Morsø Nørre Herred)
 Sundby Sogn (Morsø Nørre Herred)
 Sønder Dråby Sogn (Morsø Nørre Herred)
 Tæbring Sogn (Morsø Sønder Herred)
 Tødsø Sogn (Morsø Nørre Herred)
 Vejerslev Sogn (Morsø Nørre Herred)
 Vester Assels Sogn (Morsø Sønder Herred)
 Ørding Sogn (Morsø Sønder Herred)
 Øster Assels Sogn (Morsø Sønder Herred)
 Øster Jølby Sogn (Morsø Nørre Herred)

Politik

Mandatfordeling

Nuværende byråd

Byråd 2018-2022

Borgmestre

Noter

Eksterne kilder/henvisninger 

 Morsø Kommunes officielle hjemmeside
 Indenrigsministeriet – noegletal.dk

 
Kommuner i Region Nordjylland
Vestkysten (dagblad)

Vestkysten var et regionalt dagblad, der blev udgivet i Sydvestjylland. Politisk var bladet tilknyttet partiet Venstre.

Bladet blev grundlagt i 1918, og havde sin hovedredaktion i Esbjerg med lokalredaktioner i bl.a. Sønderborg. Vestkystens historie går dog reelt helt tilbage til 1890, hvor forløberen Esbjerg Avis udkom første gang. Også denne havde rødder i Venstre. Sammen med en række andre mindre aviser blev Esbjerg Avis til Vestkysten i 1918. I kraft af sin journalistik og evne til at sætte dagsordnen blev bladet hurtigt det dominerende i området, særligt efter 2. verdenskrig.

Fra begyndelsen af 1960'erne sad avisen reelt på hele avismarkedet i dækningsområdet, hvilket cementeredes med Ribe Stiftstidendes lukning i 1974. Den politiske profil blev neddroslet kraftigt i 1970'erne, mens lokalstoffet blev oprustet. Uden den store succes forsøgte avisen at udvide dækningsområdet, og i januar 1991 blev bladet fusioneret med Jydske Tidende, der politisk var konservativ. Den nye store avis' navn blev JydskeVestkysten.

Ekstern henvisning 
 Digitaliserede udgaver af Vestkysten i Mediestream
 Digitaliserede udgaver af Esbjerg Avis i Mediestream
 Læs om Vestkysten i opslagsværket "De Danske Aviser"
 Læs om Esbjerg Avis i opslagsværket "De Danske Aviser"

Aviser fra Jylland
Institut for Biokemi og Molekylær Biologi

Institut for Biokemi og Molekylær Biologi (forkortet BMB) er et institut under Det Naturvidenskabelige Fakultet på Syddansk Universitet, som blev dannet den 1. januar 2000 ved en fusion af de daværende Biokemisk Institut og Institut for Molekylær Biologi.

Instituttet varetager en del af undervisningen af studerende i naturvidenskab på første år. Desuden undervises og forskes der i biomedicin, biokemi og molekylærbiologi. Der foregår forskning inden for moderne biovidenskab, herunder molekylær cellebiologi, proteomik, genomik, lipidomik, metabolomik, mikrobiologi, samt sygdomsområder som kræft, diabetes og mikrobielle infektioner. 

Blandt de ansatte er Peter Roepstorff.

Uddannelser 

Bachelor og kandidat
 Biokemi og molekylær biologi
 Biomedicin

Kandidat
 Biomedicinsk informatik

Eksterne henvisninger 
 Hjemmeside

Biokemi og Molekylær Biologi, Institut for
Etableret i 2000
Avaí Futebol Clube

Avaí Futebol Clube, oftest omtalt bare som Avaí, er en fodboldklub i Brasilien. Klubben hører hjemme i Florianópolis. Klubben blev grundlagt 1. september 1923. Hjemmebanen hedder Ressacada og har plads til 19.000 tilskuere. Klubben spiller i den brasilianske Série B, Campeonato Brasileiro.

Fodboldklubber i Brasilien
Etableret i 1923
Foundation (kosmetik)

Foundation er en farvet creme, der bruges til at ensfarve huden i ansigtet.

Foundations findes i mange forskellige kvalitets-versioner.

Kosmetikeksperter mener, at hvis man går med foundation, er det vigtigt at finde en, som ikke tilstopper porerne og som kan hydrere huden. Tilstopning af porerne medfører oftest filipenser.

Foundation fås i mange forskellige farver og nuancer og har til formål at matche din egen hudfarve. Måden man anvender foundation på er meget forskellig fra person til person, men de fleste anbefaler at man enten bruger en makeup svamp, en børste eller airbrush. Enkelte forsøger at bruge hænderne, men det bliver sjældent et godt resultat.

Referencer 

Kosmetik
Susanne Clemensen

Susanne Clemensen (født 16. november 1970) er en dansk politiker, der senest har været opstillet til Folketinget ved valget i 2007 for Ny Alliance. Tidligere har hun siddet i Folketinget i perioden 11. marts 1998 – 20. november 2001, indvalgt for Centrum-Demokraterne.

Susanne Clemmensen blev student i 1989 fra Greve Gymnasium og cand.jur. fra Københavns Universitet i 1995. Hun har siden arbejdet som uddannelseskonsulent og leder af sekretariatet for Efteruddannelsesudvalget for Handel, Administration, Kommunikation og Ledelse.

Hun var næstformand for Centrumdemokraternes Ungdom 1995-96 og blev folketingskandidat for CD 1996. I begyndelsen var hun opstillet i Østre Storkreds, men hun skiftede i 2002 til Frederiksborg Amt, hvis kandidat hun var til 2005, hvor hun trak sig ud af politik.

Efter at være blevet valgt ind i Folketinget ved valget i 1998 var hun CD's repræsentant i Europaudvalget, uddannelsesudvalget, forskningspolitisk udvalg og arbejdsmarkedsudvalget.

I 2007 stillede hun op i Københavns Storkreds for Ny Alliance til folketingsvalget, men blev ikke valgt.

Eksterne henvisninger
 Gammelt portrætfoto

Tidligere folketingsmedlemmer fra CD
Folketingsmedlemmer i 1990'erne
Folketingsmedlemmer i 2000'erne
Folketingskandidater fra Ny Alliance
Jurister fra Danmark